న్యూఢిల్లీ: జమ్మూ కాశ్మీర్లోని అనంత్నాగ్ లోక్సభ ఉపఎన్నికను నిలిపివేస్తున్నట్టు ఎలక్షన్ కమిషన్ మంగళవారం ప్రకటించింది. ఎన్నికలు స్వేచ్ఛగా, నిష్పక్షపాతంగా నిర్వహించే పరిస్థితి లేనందున.... ఈ నెల 25న జరగాల్సిన ఉపఎన్నికను నిలిపివేస్తున్నట్టు తెలిపింది. అనంత్నాగ్లో ఎన్నికలు వాయిదా పడడం ఇది రెండోసారి. ఇక్కడ ఏప్రిల్ 12న ఎన్నికలు జరగాల్సి ఉండగా... అంతకు ముందు ఏప్రిల్ 9న జరిగిన శ్రీనగర్ ఉపఎన్నికల్లో హింసాత్మక సంఘటనలు చోటుచేసుకున్నాయి. ఎనిమిది మంది ప్రాణాలు కోల్పోగా... చాలామందికి గాయాలయ్యారు. దీంతో ఎన్నికల సంఘం అనంత్నాగ్ ఉపఎన్నికను మే 25కు వాయిదా వేసింది.కాగా ఇప్పటికీ అదే పరిస్థితి కొనసాగుతుండంతో పాటు... తగినంత పారామిలటరీ దళాలు అందుబాటులో లేకపోవడం కూడా ఈసీ వెనక్కితగ్గడానికి కారణమైంది. పోలింగ్ విధుల కోసం ఈసీ మొత్తం 74 వేల మంది సైనికులు కావాలని కోరగా... 30 వేల మందిని మాత్రమే పంపగలమని హోంశాఖ తెలిపింది. సాధారణంగా ఒక పార్లమెంటరీ స్థానంలో ఎన్నికల విధుల కోసం 1000 మంది సైనికులను కేటాయిస్తారు.ఇక జమ్మూ కాశ్మీర్లో కొనసాగుతున్న అల్లర్ల దృష్ట్యా ఉపఎన్నికను వాయిదా వేయాలంటూ పీడీపీ కూడా పలుమార్లు ఈసీకి విన్నవించింది. అన్ని అంశాలను పరిగణనలోకి తీసుకున్న ఎన్నికల సంఘం... మళ్లీ సాధారణ వాతావరణం నెలకొనే వరకు ఎన్నికలను వాయిదా వేయాలని నిర్ణయించింది.
newdhilly: jammoo kaashmeerlooni anantnag loksabha upaennikanu nilipivestunnattu election kamishan mangalavaaram prakatinchindi. ennikalu swechhagaa, nishpakshapaatamgaa nirvahinche paristhiti lenanduna.... ee nela 25na jaragaalsina upaennikanu nilipivestunnattu telipindi. anantnaglo ennikalu vaayidaa padadam idhi rendosari. ikkada epril 12na ennikalu jaragalsi undagaa... antaku mundu epril 9na jarigina srinagar upaennikallo himsaatmaka sanghatanalu chotuchesukunnayi. enimidi mandi praanaalu kolpoga... chaalaamandiki gayalayyaru. deentho ennikala sangham anantnag upaennikanu mee 25ku vaayidaa vesindi.kaga ippatikee adhe paristhiti konasagutundamto paatu... taginanta paramilatary dalaalu andubaatulo lekapovadam kuudaa eesee venakkitaggadaaniki kaaranamaindi. poling vidhula kosam eesee mottam 74 vela mandi sainikulu kaavaalani koraga... 30 vela mandini matrame pampagalamani homsakha telipindi. saadhaaranamgaa oka parlamentary sthaanamlo ennikala vidhula kosam 1000 mandi sainikulanu ketaayistaaru.ika jammoo kaashmiirlo konasaagutunna allarla drishtya upaennikanu vaayidaa veyalantu pdp kuudaa palumaarlu eeseeki vinnavinchindi. anni amsaalanu parigananaloki teesukunna ennikala sangham... malli saadhaarana vaataavaranam nelakone varaku ennikalanu vaayidaa veyalani nirnayinchindi.